|  |  |  |
| --- | --- | --- |
|  | VODNIŠKI ODSEK | logotip pd skofja loka 150dpi koncana |
|  |
| *PLANINCI* |
| *vabimo vas na izlet - pohod* |
| **Na**  | LPP (DAVČA – POREZEN – PETROVO BRDO)  |
|  |
| **ki bo:** | **v soboto, 5. 11. 2022**  | **odhod ob:** | **7.00** | **uri** |
|  |
| **zbirališče:** | **bivša vojašnica v Škofji Loki**  |
|  |
| **prevoz z / s:** |  **posebnim avtobusom**  |
|  |
| **prijavite se:** | na PD Šk. Loka, tel. 04 512 06 67 ali vodnikoma | **do:** | 3. 11. 2022 |
|  |
| **Prispevek za prevoz na udeleženca izleta :** |  |  |
|  |
| **tura je:** | **lahka**  | **Hoje je za:** | **5 - 6**  | **ur** |
|  |
| **Priporočljiva oprema:** |  vremenskim razmeram primerna oprema, pohodne palice, planinski čevlji  |
|  |
| **Pomembno sporočilo:**  |  hrana iz nahrbtnika  |
|  |
| **vodnik:**  | **Slavko Bašelj** | **telefon:** | **041 710 896** |
| **pom. vodnik:**  | **Matjaž Peternelj** | **telefon:** | **041 378 075** |



Da bi malo bolje spoznali tudi nam najbližje kraje in griče, smo se odločili, da vsako leto izpeljemo eno etapo po Loški planinski poti, ki jo je v počastitev tisočletnici Loke določilo in zaznamovalo PD Škofja Loka, v sodelovanju s PD Železniki in Žiri.

Loška planinska pot (LPP) je transverzala po slemenih in vrhovih predgorja Julijskih Alp, ki je dolga kakih 180 km in jo je pri zmerni hoji mogoče prehoditi v 65 urah, to je v enem tednu.

Začne se v Škofji Loki, poteka najprej po Polhograjskem hribovju, se dotakne Idrijskega hribovja, krene na Škofjeloško Cerkljansko pogorje, obišče skrajne odrastke Julijskih Alp in se čez Križnogorsko hribovje in Lubnik vrne v Škofjo Loko in ima 32 postaj s kontrolnimi žigi.

Tokrat bomo z pohodom začeli v Davči pri Jemčevi hiši – **žig**, od tu pa nadaljevali po planinski poti nad šolo, po gozdnem j. bregu Jemčevega Kovka (1104 m), mimo Zakovkarja in Jureža k žagi v dolini Zadnje Sore, nato strmo do roba pod Humom, čez planino na Medrcah, kjer se odpre razgled na goriško stran. Nadaljujemo po grebenu na vrh Porezna (1622 m) – **žig.** Od tu bomo sestopili po s. slemenu čez vrh Glave (1541 m), po zahodni strani Hoča, mimo kmetij Rovtar in Plašajtar na Petrovo brdo, odkoder se bomo z organiziranim prevozom odpeljali domov.

**Vsi, ki želite evidentirati prehojeno LPP z žigi na kontrolnih točkah, pa še nimate dnevnika, ga lahko dobite v pisarni društva, v koči na Lubniku in Blegošu, ter v Turistično informacijskem centru Škofja Loka.**

**Vabljeni!**

 **Slavko Bašelj**